text: Mogens Camre? Han er ikke racist
  27 oktober 2014 kl. 14.50
  Et byrådsmedlem fra Aabenraa bakker kontroversiel udtalelse fra Mogens Camre op.
  I weekenden skrev Mogens Camre på Facebook:
  - Jeg havde en underlig fornemmelse, da jeg så DR1's tv-avis her til aften. En journalist, som ser ud til at stamme fra Mellemøsten, interviewer en integrationsminister, som er inder. De drøfter, hvordan folkevandringen bedst kan få plads i Danmark.
  Det udløste så meget kritik ? bl.a. fra partitoppen ? at Mogens Camre i dag har trukket udtalelsen tilbage.
  Men bl.a. Dansk Folkepartis byrådsmedlem i Aabenraa, Kaare S. Dahle, bakker udtalelsen op, og skriver på Facebook:
  - Din betragtning i det nu slettede opslag var helt i orden, og i øvrigt interessant, skriver byrådsmedlemmet.
  Kaare S. Dahle uddyber i en mail over for dr.dk:
  - Jeg fandt ikke Mogens' oprindelige opdatering for hverken stødende eller forkert, om end jeg også godt kan se, at den åbner for en masse fri fortolkning, som man naturligvis kunne være foruden. De racistiske beskyldninger finder jeg er uberettigede, skriver Kaare S. Dahle.
  